google/wiki40b huggingface dataset:
Israel Epstein

Liv og virke

Hans far ble satt i fengsel av tsarens regjering på grunn av sitt virke i arbeiderbevegelsen, hans mor ble forvist til Sibir. Etter utbruddet av første verdenskrig arbeidet Israel Epsteins far i Japan. Da den tyske arme stod foran Warszawas porter flyktet resten av denne jødiske familien til Asia, nådde Kina i 1917 og slo seg ned i Tianjin i 1920. 
Som 15-åring begynte Israel Epstein som journalist for de engelskspråklige avisene  Peking Times og Tientsin Times. Senere arbeidet han også for United Press og andre utenlandske medier om japanernes okkupasjon av Kina. I 1933 ble han kjent med journalisten Edgar Snow. I 1938 ble han medlem av China Defense Leage, som var grunnlagt av Song Qingling (Sun Yat-sens enke).
I 1944 besøkte Israel Epstein det kommunistiske hovedkvarter i Yan'an, der han intervjuet Mao Zedong, Zhou Enlai, Zhu De og andre ledende kommunister og skrev en rekke artikler for The New York Times. Enda i det samme år reiste han så til Storbritannia og så videre til USA, der han blant arbeidet arbeidet for Allied Labor News. I 1949 publiserte han boken The Unfinished Revolution in China.
I 1951 inviterte Song Qingling ham og hans hustru Elsie Fairfax-Chomeley tilbake til Kina, for å ta ansvaret for det engelskspråklige tidsskriftet hun hadde grunnlagt, China Reconstructs. Han forble tidsskriftets sjefreredaktør til han gikk i pensjon.
I 1957 ble han kinesisk statsborger. Israel Epstein var en av en begrenset gruppe vsterlendinger, kanskje ett hundretall, bom ble gikk kinesisk medborgerskap. Blant de andre var wieneren Richard Frey, amerikaneren Ma Haide (George Hatem), lærerinnen Käthe Zhao fra Berlin og sveitserinnen Olga Lee, den newzeelandske journalist Rewi Alley og den tyske fotograf Eva Siao. I 1964 ble han medlem av kommunistpartriet.
Under kulturrevolusjonen ble Israel Epstein satt i fengsel fra 1968 til 1973, men etter løslastelsen ble han fullstendig rehabilitert: Mao, Zhou Enlai og Deng Xiaoping mottok ham regelmessig. I 1983 var han blant de «tolv internasjonale eksperter» som ble medlemmer av Det kinesiske folks politisk konsultative konferanse. 
Han ble begravet på æresgravlunden Babaoshan i Beijing, og ved begravelsen deltiok blant annet Hu Jintao, Wen Jiabao, Jia Qinglin og Li Changchun.
Takuya Suzumura

Karriere

Takuya Suzumura startet sin profesjonelle karriere i Vissel Kobe i 1997.
KNM «Vigra»

Skipet

Skipstypen ble første gang bygget i 1917, og i 1918 hadde den amerikanske marinen 440 skip av denne typen i tjeneste (under første verdenskrig). De fikk prefikset SC som  er en forkortelse for Submarine Chaser (ubåtjager). Under andre verdenskrig ble en litt modifisert utgave av skipstypen bygget i 438 eksemplarer hvorav tre ble gitt til Norge. Skrogene ble bygd av kanadisk furu (pitchpine) på eikespant, og hovedskott og forsterkninger av stål. Byggingen ble utført på amerikanske sivile båtbyggerier som ikke allerede var opptatt med forsvarskontrakter.
It All Starts with One

It All Starts with One er et musikkalbum med Ane Brun, utgitt i 2011. Albumet er tilgjengelig på nedlasting, CD, LP og Deluxe Edition.
Wuchuan (Zhanjiang)

Wuchuan (kinesisk: 吴川; pinyin: Wúchuān) er et byfylke i byprefekturet Zhanjiang i provinsen Guangdong i Folkerepublikken Kina. 
Wuchuan hadde 939 256 innbyggere i 1999.

Samferdsel

Kinas riksvei 325 (Guangnan-veien) løper gjennom området. Den fører vestover fra Guangzhou i Guangdong til Nanning til den autonome region Guangxi.
Norgesmesterskapet i fotball for menn 1912

Norgesmesterskapet i fotball for menn 1912 ble vunnet av Mercantile etter finaleseier 6-0 over Fram (Larvik) den 20. oktober. Dette var en omkamp – den opprinnelige finalen ble spilt 13. oktober og endte med seier 2-1 til Fram, men resultatet ble annullert fordi Fram hadde brukt en ikke-spilleberettiget spiller. Frams Otto Christiansen studerte i Trondheim og hadde spilt for en trondheimsklubb samme sesong. Etter Fram-seieren i finalen la Mercantile inn protest og hevdet Christiansen ikke var spilleberettiget. Mercantile fikk medhold, og det ble vedtatt omkamp.
Målscorere for Mercantile i den andre kampen var Kaare Engebretsen, Harald Johansen, Sigurd Brekke (2), Eystein Holmsen og Hans Endrerud. 2000 tilskuere overvar kampen som ble spilt på Gamle Frogner stadion i Kristiania. Dommer var Tryggve Lund fra Odd.
Dette var andre gang Mercantile vant et norgesmesterskap.
Mercantiles vinnerlag: Sverre Lie, Macken Widerøe Aas, Einar Friis Baastad, H. Fredrik Holmsen, Harald Johansen, Carl Frølich Hanssen*, Rolf Aas, Kaare Engebretsen, Hans Endrerud, Sigurd Brekke, Eystein Holmsen.
* Charles Herlofson spilte i den annulerte finalen, men ble på grunn av utenlandsreise erstattet av Carl Frølich Hanssen i omkampen.
Frams lag: Einar Jensen, Fritz Christophersen, Alf Malcolm Andersen, Alfred Hansen, Peder Henriksen*, Henry Jonassen, Carl Christophersen, Olaf Ruud, Johan Hallberg, Tormod Kjellsen, Ingebretsen*.
* Henriksen og Ingebretsen spilte ikke i den annulerte finalen. De erstattet Otto Christiansen og Haakon Engstrøm.
Zinkensdamm tunnelbanestasjon

Zinkensdamm tunnelbanestasjon er en stasjon på Stockholms tunnelbane. Den ligger i bydelen Södermalm i Stockholms innerstad.
Stasjonen trafikkeres av T-bane 1 (rød linje), og ble innviet 5. april 1964. Stasjonen ligger mellom Hornstull og Mariatorget.
Plattformen ligger i fjellrom, omtrent 19 meter under Ringvägen. Veggene er lysegrå og kledd med vinrød keramikk.
Francisco Vásquez de Coronado

Oppdagelsesreise

Han huskes mest for sin oppdagelsesreise fra Mexico til USA så langt som til Kansas. Reisen ble en total fiasko, men han beholdt guvernørstillingen til 1544, da han reiste til Ciudad de México, hvor han døde i 1554.
Luscosmodicini

Utbredelse

Arten lever i Sør-Amerika.
Slopestyle

Slopestyle er en konkurransegren innen snøbrettkjøring og skiidrett. Sporten består av et lengre løp i en spesialkonstruert bakke eller park, bestående av en eller flere såkalte linjer, rekkverk (rails), hopp, og i noen tilfeller også halfpipe. Med ski er slopestyle en konkurranseform innen jibbing.
Innen X-Games har slopestyle blitt en av de mer populære øvelsene. VM i slopestyle på snøbrett ble arrangert første gang i 2011. Slopestyle som konkurransegren debuterte med både snøbrett og ski under Vinter-OL 2014 i Sotsji.
Aulaconotus

Utseende

Middelsstore, avlange, gråbrune trebukker. Antennene er ganske lange, hos hannene mye lengre enn kroppen. Pronotum er tydelige smalere enn de jevnbrede dekkvingene, omtrent sylindrisk. Pronotum og dekkvinger har mer eller mindre tydelige, lyse lengdestriper.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Sørøst-Asia, fra India i vest til Taiwan i øst.
Leopoldsordenen (Østerrike)

Insignier

Ordenstegnet for Leopoldsordenen besto av et kors med utsvingte korsarmer (tysk: Tatzenkreuz). Korset var i gull og emalje, rødt med hvite kanter. Midtmedaljongen var i rød emalje og bar monogrammet «FIA» (for Franciscus Imperator Austriae) i sammenslyngede bokstaver i gull. Medaljongen var omgitt av en hvit bord med innskriften «INTEGRITATI ET MERITO» (rettskaffenhet og fortjeneste). Reversen bar Leopold IIs valgspråk: «OPES REGUM CORDA SUBDITORUM» (kongenes gjerninger vinner undersåttenes hjerter) omgitt av en eikekrans gull. De første ti årene fantes det eikeblad i korsvinklene, men disse ble fjernet. Korset var opphengt i båndet i et ledd bestående av en østerriksk keiserkrone.
Ordensstjernen var i sølv, besto av åtte grupper av stråler og hadde ordenskorset i midten. Ordensbåndet var rødt med smale hvite striper ved kantene. Ordenskjedet besto av 16 ledd av eikekranser og 16 ledd av de kronede initialene «FL». Midtleddet besto av en eikekrans der ordenskorset var opphengt.
Den 23. januar 1860 ble det innført tilleggstegn for militær fortjeneste i møte med fienden. Disse besto av laurbærgrener i underkant av keiserkronen. Videre kunne ordenstegnene utstyres med korslagte sverd i sølv eller gull under ordenskorset. Sverdene forekom også på ordensstjernen.
Storkorset kunne også tildeles i briljanter.

Tildeling

Leopoldsordenen var tiltenkt samfunnsgrupper utover de som var aktuelle for tildeling av den fornemme Ordenen det gylne skinn eller Den militære Maria Teresia-ordenen. Ordenen ble innrettet som en fortjenstorden for stats- og samfunnsgavnlig virke og til belønning av innsats innen vitenskap og litteratur. Ordenen ble imidlertid utdelt i forholdsvis moderat omfang. Siste tildeling av Leopoldsordenen fant sted 1. november 1918, bare femten dagers tid før Karl I trådte tilbake fra sin keisergjerning.
Star Wars: Empire at War: Forces of Corruption

Mottagelse

Forces of Corruption ble generelt møtt med gode anmeldelser. Nettsidene GameRankings og Metacritic ga spillet en score på henholdsvis 77,38% og 75/100.
På gang 9

På gang 9 er et musikkassett med diverse artister, utgitt i 1983.
Erik Hillestad

Bakgrunn

Han er sønn av prest og salmedikter Olaf Hillestad (1923–1974) og dattersønn av salmedikteren Sigvard Engeset fra Ørsta.  Hillestad vokste opp i Oslo og Bergen, og er utdannet ved Universitetet i Oslo. Han spiller piano og gitar. Han er gift med journalist Marianne Lystrup (1952–), datter av Sigmund Lystrup.

Karriere

I 1974 startet han plateselskapet og kulturtiltaket Kirkelig Kulturverksted, der han har vært produsent for brorparten av utgivelsene. Hans engasjement for å integrere kirke og musikalsk kultur har særlig på 1970- og 80-tallet ledet til enkelte konflikter, som for eksempel da han produserte musikalen "Dans med oss Gud".  Han ga seg som daglig leder i 2008, etterfulgt av administrasjonssjef Ole Edvard Wold-Reitan.
Økonomisk har det gått opp og ned med Kirkelig Kulturverksted, som fra 1987 var 100 prosent eid av Aschehoug forlag. I slutten av 1990-årene begynte det å gå tungt, og fra 1997 til 2000 gikk selskapet med underskudd.
Internasjonalt har han arbeidet med musikk og musikksamarbeid som fokuserer på urfolksrettigheter, andre menneskerettigheter og solidaritet, blant annet i Palestina (siden 1992), Sør-Afrika (1994), Aserbajdsjan (1997), Andesfjellene (1990, 1993), Iran (siden 2007), Tyrkia (siden 2012), i forbedring av forholdet mellom Sør-Korea og Nord-Korea (2000), og til ære for Dalai Lama (1998). Som respons på president George W. Bushs retorikk om "The Axis of Evil" (Iran, Irak og Nord-Korea) initierte og produserte han CD-en "Lullabies from the Axis of Evil" med diverse artister (2004). Den ble fulgt opp av en rekke produksjoner bl.a. med Rim Banna fra Palestina og Mahsa og Marjan Vahdat fra Iran. 
Han har oversatt et utvalg av den persiske dikteren Hafiz' tekster til norsk med tittelen I vinens speil, 2010.  
I 2000 sto han i spissen for etableringen av Kulturkirken Jakob i Hausmannsgate i Oslo. Den gamle kirkebygningen fra 1880 var siden 1985 blitt tatt ut av bruk som menighetskirke og ble under Hillestads ledelse utviklet til scene for musikk, visuell kunst og teater.
Lokkrustsopp

Smittet gran

Hunblomstene smittes under blomstringen. Utpå sommeren dannes det skålrust på kongleskjellene. Neste vår eller ennå ett år senere åpner konglene seg, slik at skålrustsporene blir frie. De åpner seg ofte ved at det faller av et lokk, derav navnet lokkrust. Skålrustsporene kan smitte unge heggeblad. Angrepne kongler tørker ut, og kongleskjellene spriker sterkt. Det blir ikke spiredyktige frø i konglene, og angrepne kongler kan bli hengende på treet i flere år.

Smittet hegg

På undersiden av bladene kommer det frem lyst fiolettaktige flekker med sommersporehoper. Om høsten kommer det på oversiden av bladene frem mørkt fiolette, litt oppbøyede flekker. I disse dannes vintersporene. Neste vår spirer vintersporene på de gamle heggebladene på bakken, og stilksporer smitter tilbake til granblomster.

Behandling

Enkleste behandling mot skaden på gran er å fjerne heggen.
Pedro Damiano

Liv

Nesten ingen ting kjent om Damianos liv, bortsett fra at han var farmasøyt av yrke, kom fra Odemira i det sydlige Portugal og flyktet til Roma på slutten av 1490-årene. Det opprinnelige navnet kan ha vært Pedro Damião og han kan ha vært en jøde som ble fordrevet da kong Manuel I av Portugal truet alle jøder med dødsstraff, men dette er spekulasjoner. 
I Roma tok han navnet Damiano og fortsatte å arbeide som farmasøyt. Siden den hellige Damian er apotekernes skytshelgen, regnes det ikke som urimelig å anta at Damiano er et pseudonym for en ukjent forfatter. Sjakkhistorikere som Calvo og Garzón har framsatt en hypotese om at det dreier seg om Francesc Vicent, forfatteren bak den første sjakkboka med moderne regler, Libre dels jochs (1495). Vicent flyktet til Italia etter problemer med den spanske inkvisisjonen og kan meget vel ha brukt Damiano som pseudonym. Vicents bok fra 1495 regnes som tapt, men et manuskript med en sammenfatning viser at den inneholdt sjakkproblemer etter moderne regler.

Questo libro

På slutten av 1400-tallet ble det gjort noen regelendringer som revolusjonerte sjakkspillet. Det første kjente partiet som ble spilt etter de nye reglene er dokumentert i et håndskift fra rundt 1475 som inneholder det katalanske sjakkdiktet Scachs d'amor. I 1497 gav Luis Ramírez Lucena ut den kastiljanskspråklige boka Repetición de amores e arte de axedrez (1497), som er den første bevarte sjakkboka som dokumenterer de nye reglene, men den fikk mye mindre oppmerksomhet enn Damianos Questo libro e da imparare giocare a scachi et de li partiti (Roma 1512). Førsteutgaven er tospråklig (italiensk og kastiljansk). Boken utkom i totalt åtte utgaver på 1500-tallet, hvorav flere var ettertrykk. Damiano beskriver spillets regler, gir råd om strategi, presenterer en samling sjakkproblemer og analyserer noen åpninger. Det er den eldste sjakkboken som klart sier at feltet til høyre på raden nærmest spilleren skal være hvitt. Damiano gir også råd om blindsjakk og om behovet for å beherske sjakknotasjon.
Det meste av plassen i Damianos bok opptas av 72 sjakkomposisjoner. Kilden er enten Lucena eller en kilde som begge forfatterne har hentet stoff fra.
Bjørnstjerne Bjørnsons filmografi

Bjørnstjerne Bjørnsons filmografi. Denne listen omfatter ikke TV-oppsetninger, som er bevart på video- eller kineskopopptak.
Coresthetopsis

Utseende

Ganske små, spinkle, gråaktige trebukker med lange, tynne antenner. Antennene er omtrent dobbelt så lange som kroppen. Pronotum er tønneformet, nokså langt og tynt, omtren dobbelt så langt som bredt. Dekkvingene er litt hvelvede.

Utbredelse

Slekten lever på Ny-Caledonia.
Masahiro Endo

Japans herrelandslag

Masahiro Endo spilte åtte landskamper for Japans herrelandslag.
Nordland husflidsskole

Nordland husflidsskole er en tidligere videregående skole i Narvik sentrum. Skolen lå i Brannbakken 1, i bygningen til Ofoten interkommunale brann- og redningsvesen. I 1975 skiftet skolen navn til Brannbakken videregående skole, og i 1980 ble den flyttet til Framnes og fikk navnet Solhaugen videregående skole.
Land of the Free

Tekst

O, land of the free by the carib Sea,

our manhood we pledge to thy liberty!

No tyrants here linger, despots must flee

This tranquil haven of democracy

The blood of our sires which hallows the sod,

Brought freedom from slavery oppression's rod,

By the might of truth and the grace of God.

No longer shall we be hewers of wood.

Arise! ye sons of the Baymen's clan,

put on your armour, clear the land!

Drive back the tyrants, let despots flee-

Land of the Free by the Carib Sea!

Nature has blessed thee with wealth untold,

O'er mountains and valleys where praries roll;

Our fathers, the Baymen, valiant and bold

Drove back the invader; this heritage hold

From proud Rio Hondo to old Sarstoon'

Through coral isle, over blue lagoon;

Keep watch with the angels, the stars and moon;

For freedom comes tomorrow's noon.
Trångsviken

Trångsviken er et tettsted i Krokom kommune i Jämtlands län i landskapet Jämtland i Sverige. I 2010 hadde tettstedet 288 innbyggere.
Anti-luftskytsmerket for Luftwaffe

Historie

Merket ble introdusert av Hitler og [www.habbo.no]Hermann Göring 10. januar 1941, og var tiltenkt luftvernartilleri personell i Luftwaffe i det tredje rike .

Design

Merket ble designet av Ernst Peekhaus, og består av en oval stående krans laget av ekeblader. I senter er en 88mm luftvernkanon med løpet pekende opp mot høyre. Øverst er en ørn med vingene utspredd og siden til, med et hakekors i klørne. Merket ble i begynnelsen laget i buntmetall, men kom senere i sink. Hele merket er sølvfarget
Hundreårsflom

Hundreårsflom betegner statistisk hvor stor flom som kan forventes i et område i løpet av hundre år. Statistisk sett er det hvert år 1 % sannsynlighet for at en hundreårsflom inntreffer. Allikevel kan altså to eller flere hundreårsflommer opptre med kort tids mellomrom. I så måte er det 63 % sjanse (ref. gjentaksintervallen) for at det oppstår en hundreårsflom i løpet av de neste 100 årene og 10 % sjanse for at en vil opptre i løpet av ti år.
6. divisjon fotball for menn 2009

Vestfold Fotballkrets

Nykirke møtte ikke til siste serierunde og ble strøket,
se Terminliste/resultater på www.fotball.no.

Kilde: www.fotball.no

Sist oppdatert: Onsdag 23. september 2009
My Midnight Creeps

My Midnight Creeps var et norsk rockeband som eksisterte i perioden 2003 til 2007. Bandet ble frontet av vokalist og gitarist Robert Burås under pseudonymet Bobby Cagehill fra Madrugada og gitarist Alexander Kloster-Jensen fra Ricochets. Bandet ble oppløst etter Burås' død i juli 2007.
Bandet ga ut to album; My Midnight Creeps fra 2005 og Hïstamin fra 2007. For Hïstamin ble bandet tildelt Alarmprisen 2007 i klassen rock og Spellemannprisen 2007 i klassen rock. I tillegg til Burås og Kloster-Jensen bestod bandet av Dag Stiberg på altsaksofon, Behzad Farazollahi på trommer, Anders Møller (fra Euroboys) på trommer og perkusjon og Raymond Jensen på bass.
Festival of Britain

Festival of Britain var en storstilt festival i Storbritannia mai–september 1951. Hensikten var å heve stemningen blant folket etter mange år med krig, nød og rasjonering. Festivalprogrammet omfattet arrangementer over hele landet, men med fokus i London. Den skulle være en folkefest, og dessuten en utstilling av det beste fra britisk kunst, design og industri.
Festivalen feiret også 100-årsminnet for den store utstillingen i 1851.
Gosen Gla'jazz

Gosen Gla'jazz er en norsk musikkgruppe fra Østre Toten. Gruppen spiller i hovedsak tradjazz i New Orleans-stil. De fleste medlemmene bor eller har bodd innen et lite område i tettstedet Kolbu.
Gruppa ble etablert i 1982. Bandet har fast engasjement på Skibladner hver sommer. Bandet er med på charterturer med gladjazz for lukkede selskaper, og på åpne, oftest fullbestilte GladJazz-turer med reker.
Gosen feiret 25-årsjubileum med konsert i Hoff kirke lørdag 10. november 2007.
Demodioides

Utseende

En middelsstor, sjokoladebrun trebukk. Oversiden er glatt, kraftig punktert, pronotum rundet uten tenner på sidene. Dekkvingene er jevnbrede, i den bakre delen med et kremgult tverrbånd.

Levevis

Disse billene har larver som lever i død ved.

Utbredelse

Arten er utbredt på Borneo.
Sumpsnutebiller

Utseende

Små til middelsstore, avlange snutebiller. Snuten er ganske lang og krum, og de knebøyde antennene sitter festet nær spissen. På farge er de oftest mørke, brunlige, gjerne med mønster dannet av lyse skjell. Hodet (bortsett fra snuten) er temmelig kort og bredt, med middelsstore, flate fasettøyne. Snuten er vanligvis lengre enn hodet og brystskjoldet til sammen. Antennenes første ledd (skaftet) er gjerne omtrent like langt som resten av antennen. Brystskjoldet (pronotum) er omtrent så langt som bredt, med rundede sider. Oversiden er kraftig punktert og har ofte et mønster av lyse skjell. Dekkvingene er bredere enn brystskjoldet, med markerte skuldre, parallellsidige i de fremre tre fjerdedelene, tilspisset bakerst. De har tydelige punktrekker og vanligvis et mønster av lyse skjell som noen ganger dekker det meste av overflaten. Beina er middels lange og ganske kraftige. Lårene er fortykkede, vanligvis uten tenner på undersiden. Framleggene (protibiae) ender i en kraftig, innoverrettet pigg. Føttene er fem-leddete, men det fjerde leddet er svært lite (pseudotetramere føtter). Det tredje leddet er tolappet, og det ytterste leddet tynt og sigdformet.

Levevis

Som de fleste snutebiller er de planteetere. De fleste av artene er knyttet til sumpplanter, for eksempel Grypus equiseti som går på sneller (Equisetum spp.), der larvene lever inne i stenglene. Artene i slekten Notaris lever på forskjellige enfrøbladete sump- og vannplanter, blant annet kjempesøtgress (Glyceria maxima), takrør (Phragmites australis), strandrør (Phalaris arundinacea), starr (Carex spp.), dunkjevler (Typha spp.) og siv (Juncus spp.). Slekten Tanysphyrus spesialiserer seg på flytebladplanten andmat (Lemna spp.). Slekten Thryogenes lever på sivaks (Scirpus spp.), siv (Juncus spp.) og piggknopp (Sparganium spp.). Noen få arter lever på planter som vokser på tørt land, for eksempel einstape (Pteridium aquilinum).

Kilder

Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Kampen om ekteskapet og barnet

Anmeldelser og reaksjoner

Boken mottok ufordelaktige anmeldelser i både Aftenpostenog Dagbladet, mens Vårt Lands anmelder roste Monsen for boken. Etter Aftenpostens anmeldelse forsvarte Monsen boken i et motinnlegg i samme avis. Biskop Tor B. Jørgensen kommenterte også boken i et innlegg i Dagbladet. Professor og tidligere vinner av Fritt Ord-prisen, Thomas Christian Wyller, mente at Aftenpostens anmeldelse av boken var usaklig og en fornærmelse mot leserne. Bjørgulv Braanen hevdet i en leder i Klassekampen at Dagbladet drev kampanjejournalistikk mot Monsen.
Sykling under Sommer-OL for ungdom 2018

Format

Det er ingen individuelle konkurranser, kun lagkonkurranser. I klassene for gutter og jenter deltar to utøvere sammen. 
I lagkonkurransene (en for gutter og en for jenter) deltar to utøvere fra hvert lag, og de konkurrerer sammenlagt i fem øvelser. Tre av øvelsene er landeveissykling; fellesstart (road race), gateritt (criterium) og lagtempo (team time trial). To av øvelsene er mountainbike; eliminator og kortbane. 
Det arrangeres også to BMX-øvelser, der begge er mix. Den ene er racing, der hvert lag stiller med én gutt og én jente. Gutter og jenter konkurrerer i separate løp, men konkurrerer samlet. Den andre øvelsen er Freestyle park, der hvert lag stiller med én gutt og én jente, fra samme land eller fra ulike land.
Søndag ettermiddag

Handling

Et ungt ektepar er på en liten biltur en søndag ettermiddag. De drikker en kopp kaffe på en kafeteria og besøker en sommervarm skog langs veien. Det hender ikke så mye. Turen blir likevel en konfrontasjon med parets følelsesfattigdom. Stykket er en liten studie i tomhet i velferdsstaten.
Darłowo

Darłowo (tysk: Rügenwalde) er en by nord i Polen, i det vestpommerske voivodskap. Darłowo ligger ved Østersjøen og elvene Wieprza og Grabowa, like ved byer Sławno og Koszalin. Innbyggertallet i 2012 var 14 308.
Vollene (Christiania)

Vollene var et festningsverk rundt de eldste delene av Kvadraturen i Christiania, påbegynt 1625 under ledelse av den nederlandske ingeniøren Cornelis Flint og fullført 1633-4. De var 30 fot høye og 30 fot brede, bygget av jord og tilsådd med gress. Oppå dette var det brystvern av jord kledd med torv, 6 fot høye og 6 fot brede i kronen, og raget 9 m over gatenivå. På utsiden en vollgrav som fra 1632 ble fylt med vann fra Akerselva. Vollene strakte seg fra fjellskråningen under festningen ved Pipervika og langs en høyde der Frimurerlosjen og Stortingsbygningen ligger nå, svingte mot øst på nordsiden av nåværende Karl Johans gate og deretter ned til dengangens strandlinje i Bjørvika.
Ettersom Christiania ikke var noen grenseby og heller ikke på annen måte lå utsatt til, fikk festningsverkene aldri noen praktisk betydning. Etter bybrannen i 1686 forfalt de etterhvert og ble på 1700-tallet fjernet helt til fordel for bybegyggelse. Flere gater har imildertid fått navn etter vollene, som Øvre og Nedre Vollgate.
Absolute Music 34

Absolute Music 34 er det 34. samlealbumet i den norske Absolute Music-serien og ble utgitt 5. mars 2001.